10. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Α. 26462/416 π.ε.  της 5/15 Μαρτ. 1974(ΦΕΚ Β΄ 322) Περί κοστολογήσεως των Δελτίων ΤΙR και εγκρίσεως Προϋπολογισμού. Έχοντες υπ’ όψει: 1.Τας διατάξεις της παρ. 3 του άρθρ. 1 του Νόμ. 4144/1961 «περί κυρώσεως της από 18.5.56 Τελωνειακής Συμβάσεως» «περί προσωρινής εισαγωγής εμπορικών οδικών οχημάτων» και της από 15.1.59 Τελωνειακής Συμβάσεως περί διεθνών μεταφορικών εμπορευμάτων δια δελτίων TIR. 2.Τας υπ’ αριθ. Α.9423/153/20.5.65, Τ.4770/ 26.7.66 και Τ.3378/6.5.67 ημετέρας αποφάσεις δι’ ων ανετέθη εις την Ομοσπονδίαν Φορτηγών Αυτοκινητιστών Ελλάδος το δικαίωμα της εκδόσεως και διαθέσεως των Δελτίων TIR. 3.Την από 28.9.73 έκθεσιν οικονομικού ελέγχου Ομοσπονδίας Φορτηγών Αυτοκινητιστών Ελλάδος (ΟΦΑΕ). 4.Τα υποβληθέντα ημίν στοιχεία απολογισμού διαχειρίσεως των Δελτίων TIR του παρελθόντος έτους και τον υπό της Ο.Φ.Α.Ε. συνταγέντα προϋπολογισμόν έτους 1973, αποφασίζομεν: Άρθρ.1.-1.Τα δια το έτος 1973 έξοδα διοικήσεως και λοιπά συναφή έξοδα της Ομοσπονδίας Φορτηγών Αυτοκινητιστών Ελλάδος Εθνικών και Διεθνών Μεταφορών δια την υπό ταύτης έκδοσιν και χορήγησιν εις τους δικαιούχους Δελτίων TIR κατά τας διατάξεις του Νόμ. 4144/1961 καθορίζονται εις το ποσόν των δρχ. 3.229.500 μη επιτρεπομένης της υπερβάσεως του ποσού τούτου άνευ προηγουμένης εγκρίσεως ημών. 2.Δια την κάλυψιν των, κατά την ανωτέρω παράγραφον εξόδων, ως τιμή διαθέσεως εκάστου εκδιδομένου ως άνω Δελτίου TIR καθορίζεται, η δια της παρ. 2 του άρθρ. 1 της υπ’ αριθ. Τ804/32/19.2.1971 αποφάσεως ημών ορισθείσα τοιούτη των 200 δραχμών δι’ έκαστον αυτοκίνητον η ρυμουλκούμενον όχημα. Άρθρ.2.-Τα τυχόν εισπραχθησόμενα ποσά πέραν του κατά το προηγούμενον άρθρον ποσού εξόδων κατατίθενται παρά τη Διευθύνσει Τελωνείων Αθηνών προς επαύξησιν της υπό της Ομοσπονδίας Φορτηγών Αυτοκινητιστών Ελλάδος παρασχεθείσης εις το Δημόσιον εγγυήσεως κατά τας διατάξεις της υπ’ αριθ. Τ. 4770/26.7.66 αποφάσεως ημών. 